પ્રોફેસર મહેતાબે આ દુનિયા છોડી દીધી અને પોતે પૃથ્વી પરથી ઊડી સૂર્યમંડળને ભેદી, આકાશગંગાની પેલે પાર રહેલા ડ્રોમેદા ગ્રહ પર ચાલ્યા ગયા. ડ્રોમેદા ગ્રહને બે સૂર્ય ગરમી આપી રહ્યા હતાં, પરંતુ તે ગરમી ઉગ્ર નહોતી, કારણ કે તે આધેડ વયના સૂર્યની ગરમી હતી. આ ઉપરાંત બંન્ને સૂર્યમાંથી જુદાજુદા પ્રકારનાં કિરણો નિકળતાં હતાં. તે બીજા કિરણોને ખતમ કરી નાખતાં હતાં. એટલે જ આ ગ્રહનું ઉષ્ણતામાન સમધારણ રહેતું હતું.અહીં કોઈના દિલમાં ક્રોધ કે નફરત જન્મતાં નહિ. આ નફરતથી માનવ માનવનો દુશ્મન થઈ જાય. ઓછી ગરમી, ઓછી ઠ્ંડી અને ગુરુત્વાકર્ષણ પણ એટલું ઓછું હતું કે બંને છોકરા ગ્રહની સપાટી પર કૂદકો મારતાં તો હજાર ગજ ઊંચે પહોંચી જતાં.